Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: Az állampolgári jogok országgyûlési biztosáról szóló 1993. évi LIX. törvény 29. § (1) bekezdésében csak a felsorolt hatóságok által hozott, olyan jogerõsen lezárt ügyekben biztosítja a törvény az országgyûlési biztos eljárását és
Paragraph Index: 84

Az állampolgári jogok országgyûlési biztosáról szóló 1993. évi LIX. törvény 29. § (1) bekezdésében csak a felsorolt hatóságok által hozott, olyan jogerõsen lezárt ügyekben biztosítja a törvény az országgyûlési biztos eljárását és intézkedési jogkörét, amelyek az állampolgárok alkotmányos jogaival összefüggõ visszásságot eredményeztek. A munkajogi intézkedés kapcsán felmerülõ jogviták rendezése ettõl eltérõ módon történik. A munkaviszony, a köztisztviselõi jogviszony, a közalkalmazotti jogviszony, a bírósági és ügyészségi szolgálati viszony, valamint a fegyveres szervek hivatásos állományú tagjainak szolgálati viszonya keretében keletkezett jogvita eldöntése kizárólag a munkaügyi bíróság hatáskörébe tartozik. Az törvény tehát, nem ad felhatalmazást munkajogi jogvita intézésére az országgyûlési biztosnak; az állampolgárok azonban számos beadványban a munkajogi jogvitájuk rendezéséhez kérik közremûködését. Ez a körülmény arra késztette az országgyûlési biztost, hogy a hatáskörébe nem tartozó munkajogi kérdésekkel is foglalkozzék. Az évente beérkezõ több száz panasz a munkajog fontosabb kérdéseit érinti. Ezek közül különösen ki kell emelni néhányat. A Munka Törvénykönyve (Mt.) 5. § (1) bekezdése kimondja, hogy a munkaviszonnyal kapcsolatosan tilos hátrányos megkülönböztetést alkalmazni. Ezzel kapcsolatban különösen az életkor, férfi alkalmazásának kikötésével, ritkább esetben faji megkülönböztetéssel sértették meg a munkáltatók a hátrányos megkülönböztetés tilalmát. Korábban ilyen esetben a diszkrimináció tilalmát megsértõvel szemben polgári peres eljárás keretében lehetett fellépni.

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes